OpenLLM-France/wikimedia huggingface dataset:
# Frantziako saskibaloi liga

Ligue nationale de basket-ball (LNB Pro A) :
| Antolatzailea | |
| Sorrera | 1921 |
| Eremua | Frantzia |
| Parte hartzaileak | 18 |
| Garaipen gehien | ASVEL (18) |
| 2018ko Txapelduna | Le Mans SB |
| Webgune ofiziala ||
Frantziako saskibaloi liga edo Ligue nationale de basket-ball (LNB Pro A) saskibaloi txapelketa frantziar nagusia da.
1987an sortu zuten, eta bi mailatan banatuta dago: Lehen Maila edo "Pro A" (16 talde) eta Bigarren Maila edo "Pro B" (18 talde).

## Historia

1921ean lehendabiziko txapelketa antolatu zuten Frantzian, "Excellence" izena zuen eta 1949 arte mantendu izan zen. Ordutik 1963ra, aldiz, "Nationale" birbataiatu zuten, eta hurrengo urteetan ere izena aldatuko zioten: "Nationale 1" (1963-87), "Nationale 1 A (N1A)" (1987-92), "Nationale A 1 (NA1)" (1992-93) eta 1993tik aurrera "Pro A", azkenik.

## Palmaresa

2017-18 arte, hauek dira txapeldun aldi gehien gelditu diren taldeak:
* ASVEL Lyon-Villeurbanne: 18 txapelketa.
* CSP Limoges: 11 txap.
* Pau-Orthez: 9 txap.
* FA Mulhouse: 7 txap.
* Le Mans SB: 5 txap.
* Paris BR: 4 txap.

## Ikus, gainera

* ACB Liga
* Italiako saskibaloi txapelketa

## Kanpo estekak

* (Frantsesez)LNBren webgunea
* Datuak: Q1331514
# Frantziako udalerri

Udalerria (frantsesez: Commune,) Frantziako unitate administratiborik txikiena da. Udalerria alkate batek eta udal kontseilu batek gidatzen dute. Gaur egun, Metropolitar Frantzian 36.552 udalerri daude eta itsasoz haraindiko lurraldeetan 129. Estatu frantsesak, Europar Batasuneko edozein herrialdek baino askoz udalerri gehiago ditu.

## Bitxikeriak

* Biztanle gehien dituen udalerria: Paris (2.265.886 biztanle)
* Biztanle gutxien dituzten udalerriak: Beaumont-en-Verdunois, Bezonvaux, Cumières-le-Mort-Homme, Fleury-devant-Douaumont, Haumont-près-Samogneux eta Louvemont-Côte-du-Poivre (biztanlerik ez)
* Eremurik handiena: Maripasoula, Guyana Frantsesean (18.360 km²)
* Eremurik txikiena: Castelmoron-d'Albret (3,54 ha)
* Paristik urrunen dagoen udalerria, Errepublika osoan: L'Île-des-Pins, Kaledonia Berrian (Paristik 16.841 km-ra)
* Paristik urrunen dagoen udalerria, Europar Frantzian: Coustouges eta Lamanère (biak 721 km-ra)
* Izen luzeena duena: Saint-Germain-de-Tallevende-la-Lande-Vaumont (38 hizki)
* Izen motzena duena: Y (hizki bakarra)

## Ikus, gainera

* Frantziako hiri nagusien zerrenda

## Kanpo estekak

* Udalerrien zerrenda osoa (Frantsesez)
* Datuak: Q484170
* Multimedia: Communes in France / Q484170
# Guils de Cerdanya

Guils de Cerdanya Kataluniako udalerria da, Cerdanya eskualdean eta Gironako probintzian kokatua. 2009ko urtarrilaren 1eko erroldaren arabera 479 biztanle zituen. 22,02 km²-ko azalera du.

## Demografia

Biztanleriaren bilakaera :
| 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2001 | 2009 |
| 440 | 459 | 395 | 404 | 322 | 309 | 285 | 240 | 239 | 278 | 331 | 479 |

## Ikus, gainera

* Gironako udalerrien zerrenda

## Kanpo estekak

* (Katalanez) Udalerriari buruzko informazioa Kataluniako Generalitatearen webgunean.
* Datuak: Q13748
* Multimedia: Guils de Cerdanya / Q13748
# Guilty as Sin

Guilty as Sin (euskaraz Bekatua Bezain Errudun) 1993ko Sidney Lumet estatubatuar zinema zuzendariak zuzendutako thriller film bat da. Rebecca De Mornay, Don Johnson, Stephen Lang eta Jack Warden aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
AEB, Chicago. Jennifer Haines (Rebecca De Mornay) abokatu buruargiak David Greenhill (Don Johnson) gona alea defendatzea onartu du, haren emaztea hiltzea leporatzen baidiote. Hasieran, bere bezeroa xarmangarraia erakargarria dirudien arren, laister sekretu izugarri batez ohartuko da...

## Aktoreak

* Rebecca De Mornay: Jennifer Haines abokatua
* Don Johnson: David Greenhill
* Jack Warden: Moe
* Stephen Lang: Phil Garson
* Luis Guzman: Martínez detektibea
* Dana Ivey: Epailea
* Ron White: DiAngelo fiskala
* Norma Dell'Agnese: Emily, Jennifer ren idazkaria

## Kanpo estekak

* IMDBko fitxa irakurgai (Ingelesez)
* Datuak: Q387868
# Guillén de Castro

Guillem de Castro i Bellvís (Valentzia, 1569 – Madril, 1631), gaztelaniazko antzerkigile eta poeta valentziarra izan zen, XVI. mendearen amaierako eskola valentziarreko garrantzitsuena kontsideratua eta Lope de Vegaren komedia berriaren hastapenetako jarraitzaile nabarmenetako bat. 26 komedia ditu argitaratuak, gehi berari egotzi zaizkion beste 15 bat lan dramatiko. Bere ospea Las mocedades del Cid (1615) delakoari dagokio batez ere, Pierre Corneillengan eragina izan zuena.

## Biografia

Familia ospetsu batekoa, aitaren aldetik Laín Calvoren ondorengoa omen zen eta amaren aldetik Joanes I.a Aragoiko erregearen ondorengoa omen zena, oso gaztetan sartu zen Valentziako Nokturnoen Akademian. Valentziako kostaldea defendatzen aritu zen kortsarioengandik, El Grau de Valèncian bizi zena. 1595ean zorigaiztoko ezkontza bat egin zuen, bere komediak jasotako aipamenetatik ondorioztatzen denez; ordura arte bere antzerkigintzan, besteak beste, Andreu Rei d'Artieda eta Cristòfol de Virués-ek osatutako valentziar egileen taldeak izan zuen eragina, urte hartatik 1597 bitartean orduan Valentzian bizi zen Lope de Vegarekin harremana izan behar zuen. Horrekin bi idazle argien antzerkiak nabarmen egin zuen aurrera, batez ere Guillem de Castrorena, Lope-k iradokitakoa. 1606an Italiara joan zen Napoliko erregeordeak, Benaventeko kondeak, Sciglianoko gobernadore izendatuta, eta 1609 inguruan Valentziara itzuli zen, handik gutxira Madrilen finkatzeko, Osunako dukearen lehen-semearen aginduetara; hemen San Isidro beatifikatzeko eta kanonizatzeko deitutako lehiaketa poetikoetan parte hartu zuen.

## Obra

Askotariko antzerki lanak konposatu zituen, eta Valentzian argitaratu zituen bi zatitan (1618 eta 1625). 1623an Santiagoko zaldun izendatu zuten eta bere azken urteak latzak izan ziren pobrezia, gaixotasuna eta hogeita hamabi urte gazteagoko emakume batekin bigarren ezkontzagatik. Bere dramarik ospetsuena Las mocedades del Cid da, gero Corneillek Le Cid-en moldatuko zuena. Oso famatua ere izan zen bere El Narciso según su opininó lanaren pertsonaien deskribapenagatik. Bere pieza pare bat Miguel de Cervantesen lanetan inspiratuta daude, hala nola El curioso impertinente eta Don Quijote de la Mancha. Bere ekoizpenaren gainerakoan, El más impropio verdugo eta Las hazañas del Cid drama historikoak, kapa eta ezpata lanak, Los malcasados de Valencia, eta pieza mitologikoak, Progne y Filomena eta Los amores de Dido y Eneas ere nabarmentzen dira. Bere komediaren artean, El perfecto caballero nabarmendu behar da.

## Omenaldia

Valentziak Guillem de Castro kalea eskaini dio.

## Erreferentziak

* ↑ García, Hortensia. (23 juny 2021). Guillem de Castro será un bulevar de la cultura con un único carril para coches. Levante-EMV.

## Bibliografia

* Diccionario Bompiani de Autores Literarios. Barcelona: Editorial Planeta-Agostini, 1997

## Kanpo estekak

* Cervantes Liburutegi Birtualean digitalizatutako lanak
* Datuak: Q457209
* Multimedia: Guillén de Castro / Q457209
# Guilmi

Guilmi Italiako udalerri bat da. Chietiko probintzian kokatuta dago, Abruzzo eskualdean. 408 biztanle ditu, 12,56 kilometro koadroko azaleran banatuta.

## Mugakideak

Guilmik honako udalerri hauekin egiten du muga:
Atessa Montazzoli Carpineto Sinello Roccaspinalveti

## Kanpo estekak

* Datuak: Q51242
* Multimedia: Guilmi / Q51242
# Guilsfield

Guilsfield, galesez: Cegidfa, Galesko komunitate eta udalerri bat da, Powys konderrian. Welshpool udalerritik 3 milia iparraldera dago.
2001eko erroldaren arabera 1.640 biztanle zituen.

## Kanpo estekak

* Datuak: Q5616341
* Multimedia: Guilsfield / Q5616341
# Gilead udalerria, Morrow konderria (Ohio)

Gilead udalerria Ameriketako Estatu Batuetako Ohio estatuko udalerri bat da, Morrow konderrian. Azken zentsuaren arabera 5.942 biztanle zituen, 34.2 milia karratu (89 km$^2$) eremuan.

## Ekonomia

2020ko zentsuaren arabera, Gilead udalerriak 2257 etxebizitza zeuden. Per capita diru-sarrerak 25.816 estatubatuar dolar ziren.

## Kanpo estekak

* Datuak: Q5561589
* Multimedia: Gilead Township, Morrow County, Ohio / Q5561589
# Gilekierazko Wikipedia

Gilekierazko Wikipedia Wikipediaren gilekierazko edizioa da. 2009ko urriaren hasieran 5.904 artikulu zituen eta Wikipedien zerrendan 105.a zen.

## Kanpo estekak

* Gilekierazko Wikipedia
* Datuak: Q3944107
* Multimedia: Gilaki Wikipedia / Q3944107
# Gilemina I.a Herbehereetakoa

Gilemina I.a Herbehereetakoa (Wilhelmina Helena Pauline Maria van Oranje-Nassau) (Haga, 1880ko abuztuaren 31 – Het Loo jauregia, 1962ko azaroaren 28a), Herbehereetako erregina 1890etik 1948ra; 1948an abdikatu eta bere alabak Julianak oinordetu zuen.

## Bizitza

Hagan jaio zen 1880ko abuztuaren 31n, eta Gilen III.a erregearen eta Emma Waldeck eta Pyrmontekoa printzesaren alaba zen. Aitaren aldetik, Gilemina Gilen II.a erregearen eta Ana Errusiakoa dukesaren iloba zen; eta amaren aldetik, Jurgi Viktor I.a Waldeck-Pyrmontekoaren eta Maria Luisa Schleswig-Holsteinekoaren iloba.
1901eko otsailaren 7an Hagan ezkondu zen Henrike Mecklenburg-Schweringoa dukearekin, Frederiko Frantzisko II.a Mecklenburg-Schweringoaren eta Maria Karolina Schwarzburg-Rudolstaden semea. Bikoteak arazo ugari izan zituen, eta hainbat aborturen ondoren, bikoteak alaba bakarra izan zuen:
* Juliana I.a, (Haga, 1909 – Soestdijk jauregia, 2004) Herbehereetako erregina 1948tik 1980ra. 1937an Hagan ezkondu zen Bernardo Lippe-Biesterfeldekoarekin.
Gileminaren erregealdian zuhurtasuna eta errespetua dira aipagarriak.
Bestalde, Gileminak trebetasun handia zuen negozioetan, eta hori dela eta, munduko emakume aberatsenen artean egon zen.
1948an, holandar kolonietako matxinadek eragindako kritiken ondorioz, abdikatzea erabaki zuen, eta bere alabak hartu zuen tronua. Bizitzako azkeneko urteak Het Loo jauregian igaro zituen. 1962ko azaroaren 28an hil zen.
Zuhaitz genealogikoa :
Gilen II.a Herbehereetakoa
Beatriz I.a Herbehereetakoa
Gilen III.a Herbehereetakoa
Ana Paulowna Romanova
Princess Irene of the Netherlands
Gilemina I.a Herbehereetakoa
Juliana I.a Herbehereetakoa
George Victor, Prince of Waldeck and Pyrmont
Princess Margriet of the Netherlands
Emma Waldeck eta Pyrmontekoa
Princess Helena of Nassau
Princess Christina of the Netherlands :

## Kanpo estekak

* (Ingelesez) Holandar errege-etxearen webgunea
* Datuak: Q150747
* Multimedia: Wilhelmina of the Netherlands / Q150747
# Gilead (Maine)

Gilead Ameriketako Estatu Batuetako inkorporatutako herri bat da. Oxford konderrian dago, Maine estatuan. 195 biztanle ditu, 19,67 kilometro koadroko azaleran banatuta.

## Ikus, gainera

* Oxford konderrian

## Kanpo estekak

* Datuak: Q3448595
* Multimedia: Gilead, Maine / Q3448595
# Gilead (Nebraska)

Gilead Nebraskako herri bat da. Thayer konderrian kokatua dago. 2010ean 39 biztanle zituen, 0,18 kilometro koadrotan banatuta.

## Ikus, gainera

* Thayer konderria

## Kanpo estekak

* Datuak: Q966468
* Multimedia: Gilead, Nebraska / Q966468
# Gilead Sciences

Gilead Sciences, AEBetako multinazional bat da, sendagai biologiko arloko produktuen ekoizlea. 1987an sortua, Foster City hirian egoitza nagusia du.

## Kanpo estekak

* Webgune ofiziala (Ingelesez)
* Datuak: Q663596
* Multimedia: Gilead Sciences / Q663596
# Gaur irekiko ditu ateak

Gaur irekiko ditu ateak 2016ko Eriz Zapirain donostiar zinema zuzendariaren film dokumentala da, Euskaldunon Egunkaria egunkariaren sorrerari buruzkoa.
Egunkariaren ernalkuntzan parte hartu zuten 40 lagunekin egindako elkarrizketak dira dokumentalaren muina.

## Sinopsia

Oharra: Atal honek istorio osoa edo amaiera argitzen du.
Nola sor daiteke egunkari bat hizkuntza gutxitu batekin, hizkuntza handi eta hegemonikoen artean? 1990. urtean Euskal Herrian saiatu ziren. Irakurlerik ez zegoela zioten, kazetaririk ez zegoela, dirurik ez zegoela. Nolanahi ere, lortu zen. Lortu zuten.

## Erreferentziak

* ↑ Urkizu, Urtzi. (2016-12-04). «'Gaur irekiko ditu ateak' lana BERRIAn eta Hamaikan, asteartean» Berria.
* ↑ www.sansebastianfestival.com

## Kanpo estekak

* Datuak: Q37761798
# Gauri Sankar

Gauri Sankar edo Gauri Shankar, tibeteraz गौरीशंकर eta xerperaz Jomo Tseringma, Himalaiako mendi bat da, Nepal eta Tibeteko mugan. Rolwaling Himal mendilerroko bigarren gailurrik garaiena da. 7.134 metroko garaiera du.
1979an John Roskelley estatubatuar alpinistak eta Dorje Sherpak lehenbizikoz igo zuten.
* Datuak: Q1496289
* Multimedia: Gaurishankar / Q1496289
# Gaur ez

Gaur Ez rock musikako talde bat da, 2006an Iruñean sortua.

## Historia

Taldea 2006. urtean sortu bazen ere 2010. urtean sendotu zen. Xabik (baxua), Alfredok (gitarra) eta Idoiak (gitarra) osatutako hirukotera, Julen (bateria) eta Jule (ahotsa) batu ziren, erritmo sendoagoak eta nahitaezko melodia aldaketak ekarriz. Aire fresko berrien energiak bultzatuta, haien ohiko erritmo karibetarra gainditu eta gogotsu ekin zioten lanari, abesti berriak sortuz eta 2011n berriro ere hainbat agertoki aztoratuz. Errepidez, ilusioz, kontzertuz, jende berriaz, ikaspenez eta hazkuntzaz beteriko 3 urte eder eta aberats izan ziren. Tartean haien lehenengo diskoaren erditzea (2012).
2013ko udazkenean Julek taldea utzi eta taldeak etena egin behar izan zuen. Denbora pasata, noraezean ibili eta gero Amaia sartu zen boskotea osatuz eta II diskoa besapean (2017).

## Diskoak

* Gaur ez I (2012, Gor Diskak)
* Gaur ez II (2017)

## Erreferentziak

* ↑ Gor Discos | GAUR EZ. (Noiz kontsultatua: 2017-12-03).

## Kanpo estekak

* Datuak: Q61362684
# Gauruncus

Gauruncus Tortricidae familiako sits genero bat da. Bere espezie tipoa Gauruncus gampsognathos da.

## Espezieak

| Espeziea | Egoera |
| Gauruncus argillus | daturik gabe |
| Gauruncus armatus | daturik gabe |
| Gauruncus curvatus | daturik gabe |
| Gauruncus gampsognathos | daturik gabe |
| Gauruncus gelastes | daturik gabe |
| Gauruncus gracilis | daturik gabe |
| Gauruncus intermedius | daturik gabe |
| Gauruncus ischyros | daturik gabe |
| Gauruncus laudatus | daturik gabe |
| Gauruncus molinopampae | daturik gabe |
| Gauruncus rossi | daturik gabe |
| Gauruncus simplicissimus | daturik gabe |
| Gauruncus tomaszi | daturik gabe |
| Gauruncus venezolanus | daturik gabe |

## Kanpo estekak

* Datuak: Q5527805
* Espezieak: Gauruncus
# Gausdal

Gausdal Norvegiako udalerria da. Oppland konderrian kokatua dago. 1191.63 km² ditu eta 6.129 biztanle ditu.

## Mugakideak

Honako udalerri hauekin egiten du muga:
Sør-Fron Ringebu Øyer Lillehammer Nordre Land Nord-Aurdal Øystre Slidre

## Kanpo estekak

* Datuak: Q486713
* Multimedia: Gausdal / Q486713
# Gaurama

Gaurama Brasilgo udalerri bat da, Rio Grande do Sul estatuan kokatua. 5.665 biztanle ditu 204,261 km²ko eremuan.

## Ikus, gainera

* Rio Grande do Sul

## Kanpo estekak

* Datuak: Q1785519
* Multimedia: Gaurama / Q1785519
# Gaushorn

Gaushorn Alemaniako udalerria da. Schleswig-Holstein estatuan dago, [[Dithmarschen (barrutia)|Dithmarschen]] barrutian. 2014an 186 biztanle zituen 6,45 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q254692
* Multimedia: Gaushorn / Q254692
# Harold Ramis

Harold Allen Ramis (Chicago, Illinois, 1944ko azaroaren 21a - Glencoe, Illinois, 2014ko otsailaren 24a) estatubatuar aktore, zinema-zuzendari eta gidoilaria izan zen. AEBetako komediaren ikurretako bat izan zen. Irrati eta telebistan hasirik, eta 1980ko hamarkadan zinemara igaro zen, Ghostbusters (1984) arrakastatsuarekin. Gerora, besteak beste, Groundhog Day (1993), Analyze This (1999) idatzi eta zuzendu zituen, eta Bedazzled (2000) zuzendu, eta aktore lanetan ere segitu zuen.

## Filmografia

| Urtea | Izenburua | Zuzendari | Gidoilari | Ekoizle | Aktore | Rola |
| 1978 | Animal House | | Bai | | | |
| 1979 | Meatballs | | Bai | | | |
| 1980 | Caddyshack | Bai | Bai | | | |
| 1981 | Stripes | | Bai | | Bai | Russell Ziskey |
| 1981 | Heavy Metal | | | | Bai | Zeke |
| 1983 | National Lampoon's Vacation | Bai | | | Bai | Marty Moose |
| 1984 | Ghostbusters | | Bai | | Bai | Dr. Egon Spengler |
| 1986 | Back to School | | Bai | | | |
| 1986 | Club Paradise | Bai | Bai | | | |
| 1986 | Armed and Dangerous | | Bai | | | |
| 1987 | Baby Boom | | | | Bai | Steven Bochner |
| 1988 | Caddyshack II | | Bai | | | |
| 1988 | Stealing Home | | | | Bai | Alan Appleby |
| 1989 | Ghostbusters II | | Bai | | Bai | Dr. Egon Spengler |
| 1991 | Rover Dangerfield | | Bai | | | |
| 1993 | Groundhog Day | Bai | Bai | Bai | Bai | Neurologoa |
| 1994 | Airheads | | | | Bai | Chris Moore |
| 1994 | Love Affair | | | | Bai | Sheldon Blumenthal |
| 1995 | Stuart Saves His Family | Bai | | | | |
| 1996 | Multiplicity | Bai | | Bai | | |
| 1997 | As Good as It Gets | | | | Bai | Dr. Martin Bettes |
| 1999 | Analyze This | Bai | Bai | | | |
| 2000 | High Fidelity | | | | Bai | Rob's Dad |
| 2000 | Bedazzled | Bai | Bai | Bai | | |
| 2002 | Orange County | | | | Bai | Don Durkett |
| 2002 | Analyze That | Bai | Bai | | | |
| 2005 | The Ice Harvest | Bai | | | | |
| 2006 | The Last Kiss | | | | Bai | Professor Bowler |
| 2007 | Knocked Up | | | | Bai | Ben's Dad |
| 2007 | Walk Hard: The Dewey Cox Story | | | | Bai | L’Chai’m |
| 2009 | Year One | Bai | Bai | Bai | Bai | Adam |

## Erreferentziak

* ↑ Harold Ramis zinemagile estatubatuarra hil da. Berria, 2014ko otsailak 25, CC BY-SA 4.0, berria.eus (Noiz kontsultatua: 2022-1-12).

## Kanpo estekak

* Datuak: Q286890
* Multimedia: Harold Ramis / Q286890
# Harold Urey

Harold Clayton Urey (Walkerton, Indiana, Ameriketako Estatu Batuak, 1893ko apirilaren 29a - La Jolla, Kalifornia, Ameriketako Estatu Batuak, 1981eko urtarrilaren 5a) kimikaria izan zen. Irakasle izan zen Baltimoreko Johns Hopkins Unibertsitatean (1924-1929), Columbiako Unibertsitatean (1929-1945), Chicagokoan (1945-1952) eta Kaliforniakoan (1958-1970). 1932an, ur astuna eta deuterioa aurkitu zituen. Isotopo ugari bakartu zituen, eta bonba atomikoaren prestaketan parte hartu zuen. 1934an, Kimikako Nobel saria jaso zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q179777
* Multimedia: Harold Urey / Q179777
# Harold Wilson

James Harold Wilson (Huddersfield, Yorkshire, Ingalaterra, 1916ko martxoaren 11a - 1995eko maiatzaren 24a) politikaria izan zen, Erresuma Batuko Alderdi Laboristako burua eta herrialde hartako lehen ministroa bi aldiz.

## Bizitza

Bigarren Mundu Gerran ekonomia-aholkularia izan zen, eta 1945ean, diputatu izendatu zuten. Urte hartan New Deal for Coal liburua argitaratu zuen, meatzeak nazionalizatzeko laboristen plangintzaren oinarri izan zena. Hugh Gaitskell, Alderdi Laboristaren burua, hil zenean, alderdi horren lehendakari izan zen. Britainia Handi berria antolatzeko gizarte-berrikuntzetan oinarritutako egitasmo bat moldatu zuen. 1964ko eta 1966ko hauteskunde orokorrak irabazi, eta lehen ministro izan zen 1970 arte. Krisi ekonomikoari aurre egiteko neurri gogorrak hartu zituen, eta Europako Ekonomia Erkidegoan sartzeko ahaleginak egin bazituen ere, ez zuen lortu; kanpo-politikan ere arazo ugari izan zituen, besteak beste, Rhodesiak burujabetasuna aldarrikatu zuelako. Arazo haiek zirela eta, 1970ean kargua galdu zuen. 1974an, lehen ministro izendatu zuten berriro, baina politika ekonomikoan izandako oztopoak zirela eta, 1976an dimisioa eman behar izan zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q128956
* Multimedia: Harold Wilson / Q128956
# Harold and Maude

Harold and Maude (euskaraz Harold eta Maud) 1971ko Hal Ashby estatubatuar zinema zuzendariak zuzendutako umore beltz eta amodiozko drama film bat da. Ruth Gordon eta Bud Cort aktoreek antzeztu zuten. Soinu bandaren musika Cat Stevens musikariak konposatu zuen.
Denboraren poderioz kultuzko filma bilakatu da.

## Argumentua

Oharra: Atal honek istorio osoa edo amaiera argitzen du.
Harold Chasen (Bud Cort) heriotzarekin obsesionatua bizi eta familia onekoa den 18 urteko mutil bat da, gezurretazko suizidioak prestatu, hiletetara joan eta hileta-autoak gidatzen ditu, dena berarengandik urrutiratua dagoen eta jendartean itxurakerietan ibiltzea gustatzen zaion bere amaren nahigaberako (Vivian Pickles). Horregatik, amak Haroldi psikoanalista (George Wood) batengana bidaliko du, baina psikoanalista kasuarekin zeharo harrituta geldituko da, ez baita Haroldek bere benetazko sentimenduez mintzarazteko gai izango.
Egun batez, Harold joan ohi den hiletako batean Maude (Ruth Gordon) 79 urteko emakume adindua ezagutuko du, Haroldek bezala hiletara joateko zaletasuna duena. Piskanaka bien arteko adiskidetasun sendo bat sortuko da, gerora maitasun harremana bilakatuz. Maudek Haroldi bizitza topera bizitu eta denoi eman zaigun oparirik ederrena dela irakatsiko dio.

## Aktoreak

* Ruth Gordon: Dame Marjorie “Maude” Chardi, 79 urteko izaera askeko andrea
* Bud Cort: Harold Chasen, heriotzarekin obsesionatua dagoen 18 urteko gaztea
* Vivian Pickles: Chasen andrea, Harolden ama
* Cyril Cusack: Glaucus, eskultorea
* Charles Tyner: Victor Ball jenerala, Harolden osaba, gerran besomotz gelditutako militar ohia
* Eric Christmas: Apaiza
* George Wood: Harolden psikiatra
* Judy Engles: Candy Gulf, Harolden lehen zita itsua
* Shari Summers: Edith Phern, Harolden bigarren zita itsua
* Ellen Geer: Sunshine Doré, aktorea eta Harolden hirugarren zita itsua.
* Tom Skerritt: Motordun polizia
Hal Ashby zuzendariak filmean kameo bat egin zuen, jolas-parkean tren bati begiratuz igarotzen den gizon bat bezala.

## Kanpo estekak

* IMDBko fitxa irakurgai (Ingelesez)
* Datuak: Q368577
# Haroldo II.a Ingalaterrakoa

Haroldo II.a Ingalaterrakoa edo Harold Godwinson (antzinako ingelesez Harold Gōdwines sunu; 1022. urte inguruan, Wessex – 1066ko urriaren 14a, Hastingseko gudua, Sussex) Ingalaterrako azken errege anglosaxoia izan zen.
1066ko irailaren 25ean errege izendatu zuten.Urte hartako irailaren 25ean Stamford Bridgeko guduan bikingoak eta euren erregea zen Harald Hardrada garaitu zituen. Halere urriaren 14an jazotako Hastingseko guduan hil zen. Honela gudu honetan garaile Gilen Konkistatzailea normandiarrren erregea atera zen, ondorioz bera bilakatu zen Ingalaterrako Erresumako errege berria.

## Erreferentziak

* ↑ Euskaltzaindia. (PDF) 186. arauaː Atzerriko pertsona-izenak. Grafia-irizpideak. Erregeerreginen eta kidekoen kasua. .
* Datuak: Q159597
* Multimedia: Harold II of England / Q159597
# Haroldswick

Haroldswick edo Harold's Wick, antzinako eskandinavieraz Haraldsvík, Eskoziako Shetland uhartediko herri bat da, Unst uhartean.

## Kanpo estekak

* Datuak: Q2642797
* Multimedia: Haroldswick / Q2642797
# Harold Russell

Harold John Avery Russell (North Sydney, Eskozia Berria, 1914ko urtarrilaren 14a - Needham, Massachusetts, 2002ko urtarrilaren 29a) Kanadan jaiotako estatubatuar militar eta aktorea izan zen.
Kanadan jaio zen eta familiarekin Massachusettsera joan zen bizitzera 1821ean, aurreko urtean aita hil ondoren. 1941ean AEBetako armadan izena eman zuen eta 1944an lehergailuen instruktorea zenean bi eskuak galdu zituen leherketa batean.
Oscar sari bat irabazi zuen The Best Years of Our Lives filmean egindako lanagatik. Sari hau irabazi zuen lehen aktore ez-profesionala izan zen.

## Filmografia

| Urtea | Izenburua | Pertsonaia | Oharrak |
| 1945 | Diary of a Sergeant | Bere burua | Ameriketako Estatu Batuetako Gerra Saileko film ofiziala |
| 1946 | The Best Years of Our Lives | Homer Parrish | Oscar Saria Ohorezko Oscar Saria Urrezko Globo |
| 1980 | Inside Moves | Wings | |
| 1981 | Trapper John, M.D. | Leo Hopkins | Telebistako atala – "The Days of Wine and Leo" aka: "Harold Russell Story" |
| 1989 | China Beach | Uncle Conal | Telebistako atalak – "The World, Pts. 1 & 2" |
| 1997 | Dogtown | Blessed William | azken filma |

## Kanpo estekak

* Datuak: Q457279
* Multimedia: Harold Russell / Q457279